**1/2018. (II/19.) F-RÖK sz. határozat**

**Jegyzőkönyv-hitelesítő megválasztása és Napirend**

**A.**

A Budaörs Frankhegy Településrészi Önkormányzat úgy dönt, hogy jegyzőkönyv hitelesítőnek Roszik György részönkormányzati tagot választja meg.

**I. Testületi hatáskör:**

1. Budaörs Város Önkormányzat 2018. évi költségvetése

**2/2018. (II/19.) F-RÖK sz. határozat**

**Hozzászólási lehetőség**

**Faragó Tibor:** Szarvas utca elejéről, Rigó utca környékéről vannak, hatvan méterre vannak egy vezetéktől, amely vízzel látja el a többi házat, de nekik nincs joguk rá. Ezzel kapcsolatban átad egy iratot, amiben minden benne van. Az önkormányzat nagyon szépen megoldotta az elágazásnál a parkoló részt, leaszfaltozták, csináltak vízelvezető árkot, csak a lejtése olyan, hogy a hegyről lezúduló sár, iszap ezt föltölti és új peremet képez, javasolja, hogy dózerrel nyomják bele az árokba, mert így haszontalanná válik a rá elköltött pénz. A harmadik, hogy ugyanez az árok, amit most feltöltöttek, eszméletlen szeméttelep, csak gyalogosan lehet látni a helyzetet, autóból nem.

**3/2018. (II/19.) F-RÖK sz. határozat**

**Budaörs Város Önkormányzat 2018. évi költségvetése**

A Frankhegyi Részönkormányzat elutasította az alábbi beterjesztett határozati javaslatot:

Budaörs Város Önkormányzat Képviselő-testület Frankhegyi Részönkormányzata javasolja a Képviselő-testületnek az előterjesztés 1. sz. melléklete szerint Budaörs Város Önkormányzat 2018. évi költségvetésről szóló - rendelet megalkotását.

**4/2018. (IV.23.) F-RÖK sz. határozat**

**Jegyzőkönyv-hitelesítő megválasztása és Napirend**

**A.**

A Budaörs Frankhegy Településrészi Önkormányzat úgy dönt, hogy jegyzőkönyv hitelesítőnek dr. Hardi Géza részönkormányzati tagot választja meg.

**B**

1. Frankhegyi Részönkormányzat 2018. évre vonatkozó napirendi pont javaslatok beérkezett, Frankhegy mozaik I. ütem közterületi fejlesztés előkészítésének aktuális fejleményei egyéb döntést igénylő kérdések

**5/2018. (IV.23.) F-RÖK sz. határozat**

**Frankhegyi Részönkormányzat 2018. évre vonatkozó napirendi pont javaslatok beérkezett, Frankhegy mozaik I. ütem közterületi fejlesztés előkészítésének aktuális fejleményei egyéb döntést igénylő kérdések**

1. Budaörs Frankhegyi Településrészi Önkormányzat úgy dönt, hogy tagjai által 2018. évben megtárgyalni javasolt, az előterjesztés mellékletét képező tárgykörökben készülő előterjesztések előkészítésével összefüggő valamennyi feladatot teljeskörűen 1-5 témakörben Roszik György, 6-9 témakörben Ferenczi Máté, a javaslatot tevő tag végezze el.

**Roszik György előterjesztési téma javaslatai:**

* Frankhegy közbiztonságának vizsgálata, javításának legsürgetőbb feladatai, fejlesztési irányelvek és terv kidolgozására javaslat készítése
* Frankhegy környezetvédelmi problémáinak áttekintése, megelőző feladatterv kidolgozására javaslat készítése
* Frankhegy közlekedési helyzetének elemzése, fejlesztési tervét megalapozó számításainak elvégeztetésére javaslattétel
* Frankhegy lakossági összefogásra alapozott közterületi szabályozást segítő módszerek és megoldások vizsgálatára javaslattétel
* Frankhegy városrész budaörsi rendszerbe foglalt szerepének elemzése, közös jövőkép elemeinek feltárása és fejlesztési elveinek kidolgozása.

**Ferenczi Máté előterjesztési téma javaslatai:**

* Frankhegy közlekedés helyzetének felmérése és átvizsgálása a 12 kerület normafa rehabilitációs fejlesztések miatt ami a hegyre hatással lesz.
* A hegy elhanyagolt közterületeinek diszkrétebbé, szebbé alakításának a lehetőségeit megtalálni a Frankhegyi Részönkormányzat és az önkormányzat közös munkájával
* A hegyen élő emberek és a részönkormányzat közötti kapcsolat szorosabbá tétele, bizalmat nyerni az embereknél, valamint rendezvények, Frankhegyi napok szervezése
* végül a részönkormányzat napirendjeinek tágabb, a hegyre jobban összpontosítóbb témák alkotása )

1. Budaörs Frankhegyi Településrészi Önkormányzat úgy dönt, hogy Budaörs Város Önkormányzata és a Frankhegyi Víziközmű Társulat között a Frankhegy közterület fejlesztés mozaik I. ütemmel kapcsolatban, 2017. decemberében létrejött Együttműködési Szerződésben foglaltak végrehajtására vonatkozóan dr. Hardy Géza Frankhegyi Víziközmű Társulat elnöke és a Műszaki Ügyosztály illetékese a részönkormányzat ülésein napirend keretében számoljon be az aktuális fejleményekről, a vállalt feladatok teljesüléséről.

**6/2018. (V.28.) F-RÖK sz. határozat**

**Jegyzőkönyv-hitelesítő megválasztása és Napirend**

**A.**

A Budaörs Frankhegy Településrészi Önkormányzat úgy dönt, hogy jegyzőkönyv hitelesítőnek dr. Hardi Géza részönkormányzati tagot választja meg.

**B**

1.) Budaörs Város Önkormányzat 2017. évi költségvetésének végrehajtásáról szóló beszámoló

Előadó: Barta Gáborné pénzügyi irodavezető

2.) Frankhegy területére vonatkozó változtatási tilalom elrendeléséről szóló módosított 32/2015. (XI.05.) önkormányzati rendelet módosításáról

3.) Frankhegy mozaik I. ütem közterületi fejlesztés előkészítésével kapcsolatos Budaörs Frankhegy Víziközmű Társulati beszámoló

**7/2018. (V.28.) F-RÖK sz. határozat**

**Budaörs Város Önkormányzat 2017. évi költségvetésének végrehajtásáról szóló beszámoló**

Budaörs Város Önkormányzat frankhegyi Részönkormányzata minősített többség hiányában nem támogatta az alábbi beterjesztett határozati javaslatot:

Budaörs Város Önkormányzat Frankhegyi Részönkormányzat javasolja a Képviselő-testületnek a 2017. évi zárszámadásról szóló rendeletet a melléklet szerint megalkotni.

**8/2018. (V.28.) F-RÖK sz. határozat**

**Frankhegy területére vonatkozó változtatási tilalom elrendeléséről szóló módosított 32/2015. (XI.05.) önkormányzati rendelet módosításáról**

Budaörs Város Önkormányzat Képviselő-testületének Frankhegyi Részönkormányzata javasolja Budaörs Város Önkormányzat Képviselő-testületének, hogy a beérkezett tulajdonosi kérelem alapján jelen előterjesztés 2. sz. melléklete szerint alkossa meg a Budaörs, Frankhegy területére vonatkozó változtatási tilalom elrendeléséről szóló 32/2015. (XI.05.) önkormányzati rendelet módosításáról szóló rendeletet.

**9/2018. (V.28.) F-RÖK sz. határozat**

**Frankhegy mozaik I. ütem közterületi fejlesztés előkészítésével kapcsolatos Budaörs Frankhegy Víziközmű Társulati beszámoló**

Budaörs Város Önkormányzat Frankhegyi Részönkormányzata nem támogatta az alábbi beterjesztett határozati javaslatot:

Budaörs Város Önkormányzat Frankhegyi Részönkormányzat javasolja a Képviselő-testületnek a beruházás mielőbbi megvalósítása érdekében szólítsa fel a Frankhegyi Víziközmű Társulatot, hogy az Önkormányzat és a Társulat között 2017. dec. 05-én létrejött Településfejlesztési Együttműködési Szerződésben a Társulat számára rögzített feladatok vonatkozásában az érdemi ügyintézést jelen témában született képviselő-testületi döntés meghozatalától számított 15 napon belül kezdje meg.

**10/2018. (VII.5.) F-RÖK sz. határozat**

**Jegyzőkönyv-hitelesítő megválasztása és Napirend**

**A.**

A Budaörs Frankhegy Településrészi Önkormányzat úgy dönt, hogy jegyzőkönyv hitelesítőnek dr. Hardi Géza részönkormányzati tagot választja meg.

**B**

1.) Budaörs Frankhegy területére vonatkozó Helyi Építési Szabályzat - véleményezési szakasz megkezdése

**11/2018. (VII.5.) F-RÖK sz. határozat**

**Budaörs Frankhegy területére vonatkozó Helyi Építési Szabályzat - véleményezési szakasz megkezdése**

Budaörs Város Önkormányzat Képviselő-testületének Frankhegyi Részönkormányzata **elutasítja** az alábbi beterjesztett határozati javaslatot:

Budaörs Város Önkormányzata Képviselő-testületének Településfejlesztési és Vagyongazdálkodási Bizottsága és Frankhegyi Részönkormányzata egyetért az előterjesztett Frankhegy területére vonatkozó Helyi Építési Szabályzat munkaközi tervdokumentációjának anyagában foglaltakkal és egyben felhatalmazza a Polgármestert, hogy a Tervdokumentációt a véglegesítés után küldje meg a véleményezési szakaszra.

**Napirend**

**12/2018. (VIII.21.) F-RÖK sz. határozat**

**Jegyzőkönyv-hitelesítő megválasztása és Napirend**

**A.**

A Budaörs Frankhegy Településrészi Önkormányzat úgy dönt, hogy jegyzőkönyv hitelesítőnek Roszik György részönkormányzati tagot választja meg.

**B**

1.) Budaörs Frankhegy területére vonatkozó Helyi Építési Szabályzat – véleményezési szakasz - együttes ülés

**13/2018. (VIII.21.) F-RÖK sz. határozat**

**Budaörs Frankhegy területére vonatkozó Helyi Építési Szabályzat – véleményezési szakasz - együttes ülés**

Budaörs Város Önkormányzata Képviselő-testületének Településfejlesztési és Vagyongazdálkodási Bizottsága javasolja a Képviselő-testületnek, hogy ne zárja le Frankhegy területére előkészített Helyi Építési Szabályzat véleményezési szakaszát.

**14/2018. (IX.06.) F-RÖK sz. határozat**

**Jegyzőkönyv-hitelesítő megválasztása és Napirend**

**A.**

A Budaörs Frankhegy Településrészi Önkormányzat úgy dönt, hogy jegyzőkönyv hitelesítőnek dr. Hardy Géza részönkormányzati tagot választja meg.

**B**

1. Döntés a Frankhegy Mozaik I projekttel kapcsolatos közvetítői tevékenységről
2. Budaörs Város Önkormányzat 2018. évi költségvetésének I. féléves végrehajtásáról szóló beszámoló

**15/2018. (IX.06.) F-RÖK sz. határozat**

Budaörs Város Önkormányzata Képviselő-testületének Frankhegyi Részönkormányzata javasolja a Képviselő-testületnek, hogy

1. kérje fel a polgármestert, hogy gondoskodjon települési közvetítő szakértők felkéréséről és az Önkormányzat közvetítői folyamatban való részvételéről, mely közvetítői folyamat a Frankhegy területére terjed ki, kivéve a Fátyol utcát (MOZAIK 1.)

**16/2018. (IX.06.) F-RÖK sz. határozat**

**Budaörs Város Önkormányzat 2018. évi költségvetésének I. féléves végrehajtásáról szóló beszámoló**

Budaörs Város Önkormányzat Frankhegyi Részönkormányzat javasolja a Képviselő-testületnek Budaörs Város Önkormányzat 2018. évi költségvetésének I. féléves végrehajtásáról szóló tájékoztató elfogadását az 1-23. számú mellékletek szerint.